
Către, 

  BIROUL PERMANENT AL 

CAMEREI DEPUTAȚILOR 


Vă înaintăm, alăturat, raportul comun asupra propunerii legislative pentru modificarea și completarea art.1 din Legea nr.50/1991 privind autorizarea executării lucrărilor de construcții, trimisă Comisiei juridice, de disciplină și imunități și Comisiei pentru administrație publică și amenajarea teritoriului pentru examinare în fond, cu adresa nr. PLx 658/2020 din 20 octombrie 2020.
	PREŞEDINTE,


	PREŞEDINTE,



	              Mihai-Alexandru Badea
	Simona Bucura-Oprescu 

R A P O R T    C O M U N
asupra propunerii legislative pentru modificarea și completarea art.1 din Legea nr.50/1991 privind autorizarea executării lucrărilor de construcții
În conformitate cu prevederile art.94 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină și imunități și Comisia pentru administraţie publică şi amenajarea teritoriului  au fost sesizate, prin adresa nr. PLx 658/2020 din 20 octombrie 2020, cu dezbaterea în fond, a propunerii legislative pentru modificarea și completarea art.1 din Legea nr.50/1991 privind autorizarea executării lucrărilor de construcții , înregistrată la Comisia juridică, de disciplină și imunități cu nr.4c-13/1008/2020 și la Comisia pentru administrație publică și amenajarea teritoriului cu nr.4c-7/495/2020.
Senatul a respins propunerea legislativă în ședința din data de 14 octombrie 2020.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.91 din Regulamentul Camerei Deputaţilor, republicat, cu modificările și completările ulterioare,.
La întocmirea prezentului raport comun Comisiile au avut în vedere avizul favorabil al Consiliului Legislativ (nr.818/14.08.2020);
Consiliul Economic și Social prin avizul nr.7145/07.08.2020 a precizat: 4 reprezentanţi ai părţii patronale, 8 reprezentanţi ai părţii sindicale şi 5 reprezentanţi ai asociaţiilor şi fundaţiilor neguvernamentale ale societăţii civile au dat aviz negativ; 7 reprezentanţi ai părţii sindicale şi 4 reprezentanţi ai asociaţiilor şi fundaţiilor neguvernamentale ale societăţii civile au dat un aviz favorabil; 1 reprezentant al părţii patronale şi 1 reprezentant al asociaţiilor şi fundaţiilor neguvernamentale au votat avizarea favorabilă cu observaţii; 2 reprezentant al părţii patronale şi 4 reprezentanţi ai asociaţiilor şi fundaţiilor neguvernamentale ale societăţii civile s-au abţinut.
Propunerea legislativă are ca obiect de reglementare modificarea și completarea art.1 din Legea nr.50/1991 privind autorizarea executării lucrărilor de construcții, intervenția legislativă vizând adăugarea unei noi categorii de persoane care pot solicita acordarea autorizației de construire/desființare.


Potrivit prevederilor art.61 și 63 din Regulamentul Camerei Deputaţilor, republicat, cu modificările și completările ulterioare, comisiile au examinat propunerea legislativă în şedinţe separate. Membrii Comisiei pentru administrație publică și amenajarea teritoriului au examinat propunerea legislativă în ședința online din data de 2 noiembrie 2020. La lucrările Comisiei au fost prezenţi deputații conform listei de prezență. 

La dezbateri a participat, în calitate de invitat, domnul Horea-Arthur Șarlea – subsecretar de stat în cadrul Ministerului Lucrărilor Publice, Dezvoltării și Administrației.

Membrii Comisiei juridice, de disciplină și imunități au examinat propunerea legislativă în ședinta online din data de 3 februarie 2021.
La dezbateri, membrii Comisiei juridice, de disciplină și imunități au fost prezenți conform listei de prezență. 

În urma examinării inițiativei legislative și a opiniilor exprimate de către membrii celor două Comisii sesizate în fond, s-a hotărât cu majoritate de voturi, întocmirea unui raport comun de respingere a propunerii legislative pentru modificarea și completarea art.1 din Legea nr.50/1991 privind autorizarea executării lucrărilor de construcții, având în vedere că nu este justificată legiferarea posibilității emiterii autorizației de construire în lipsa unui drept real (situația curentă), ci doar a posesiei. Astfel, modificările propuse prin propunerea legislativă ar genera haos administrativ și ar deschide calea construcțiilor ilegale.


În raport cu obiectul şi conţinutul reglementării, propunerea legislativă face parte din categoria legilor ordinare.
	PREŞEDINTE,


	PREŞEDINTE,



	Mihai-Alexandru Badea
	Simona Bucura-Oprescu 



	SECRETAR,
	SECRETAR,

	Cristian-Tudor Băcanu
	Dumitru Flucuș

	  

	

	Consilier parlamentar, Alexandra Mușat
	Consilier parlamentar, Beatrice Meianu



1/1
PAGE  
2/4

